Foto: Pixsell/Miranda Cikotic/Twitter

DILJEM Hrvatske održavaju se mise povodom katoličkog blagdana Velike Gospe.



Na jednu od propovijedi, onu nadbiskupa splitsko-makarskoga Marina Barišića, koji je vodio misu u Sinju, osvrnuo se i bivši predsjednik Ivo Josipović.



>> PORUKE S OLTARA Rijeke ljudi u svetištima: "Plati preko računa, bježi od mita, izađi na izbore..."



Kratko je na svom Twitter profilu prokomentirao: "Stigla svježa bunika?"



Naravno, Josipovićev komentar pokrenuo je reakciju tviteraša.



Jedan od njih zalijepio mu je link na njegov predizborni spot "Naprijed Hrvatska" i komentirao: "I ja sam mislio da je u pitanju bunika kad sam vidio ovo".



Josipović je replicirao: "Razumljivo da ste to mislili. Nije Thompson, a nisu ni cajke".



"Dopustite da me kao intelektualca vrijeđa vrijeđanje inteligencije i buđenje niskih strasti s oltara", odgovorio je još jednom komentatoru koji mu je poručio da mu ovakve izjave ne služe na čast.



